Hoé balukbuk

Hoé balukbuk; Calamus Burckianus nyaéta  tangkal hoé anu asalna tina kulawarga Arecaceae.

Habita
Ieu hoé  kapanggih hirup  di Jawa Kulon di dataran handap nepi ka pagunungan anu jangkungna 50-800 méter dpl.  Hoé balukbuk lolobana kapanggih tumuwuh di tempat-tempat anu lungkawing.

Morfologi 
Hirup dina dapura/rumpun nu lobana  kurang leuwih aya 10 tangkal dina sadapur, tangkalna panjang kelirna semu coklat bisa ngahontal  40 méter, diaméter tangkal 2,5 cm kalawan panjang unggal bukuna 50 cm. 

Palapah daun paranjang  tiasa ngahontal 300 cm, panjang daunna 60 cm sareng rubak 2-4 cm, ngéntép sapertos daun Kalapa.  

Kembangna  majemuk, palebah puhu jeung luarna ditutupan ku salumpit.  Kembang némbongan bijil tina tungtung tangkal.  Buah anu asak kelirna beureum semu konéng sarta ukuran buahna antara 2,3 -2,85 cm.

Guna jeung mangpaat 
Mangpaat hoé balukbuk dipaké bahan pikeun nyieun korsi, gagang sapu jeung anyaman lianna.  Tungtung tangkalna anu ngora  (humbut) sok dipaké ku masarakat pikeun sayuran.

Dicutat tina 
 
Kategori :Tutuwuhan industri 
Kategori :Asteraceae 
Kategori :Tutuwuhan tropis